बंधक बना 5 लाख के गहने लूटे, हमले में सर्राफा व्यापारी और पत्नी घायल
नगरके जवाहर नगर में शनिवार सुबह पौने 8 बजे हथियारबंद बदमाशों ने सर्राफा और मार्बल व्यापारी भंवरलाल तातेड़ उनकी प|ी प्रेमलता सहित तीन जनों को बंधक बनाकर 5 लाख के जेवर लूट लिए। गहने देने से मना करने पर बदमाशों ने दंपती पर चाकू से हमला कर दिया। जिनको उदयपुर रेफर कर दिया। वारदात के दौरान बंगले की पहरेदारी करने वाले चौकीदार की दो बेटियां सफाई करने पहुंची तो बदमाशों ने उनको बाथरूम में बंधक बना दिया। शोर मचाने पर बदमाश महाराष्ट्र रजिस्ट्रेशन की कार में बैठकर फरार हो गए। दंपती की हालत गंभीर बताई जा रही है। पुलिस ने वारदात को लेकर प्रदेशभर में नाकाबंदी करवाई लेकिन देर रात तक बदमाशों का कोई सुराग नहीं लगा। वारदात शनिवार सुबह पौने 8 बजे जवाहर नगर स्थित व्हाइट हाउस भवन के मालिक ज्वेलर्स और मार्बल व्यापारी भंवरलाल (65) तातेड़, उनकी प|ी प्रेमलता तातेड़ (60) और उनकी भाभी पानी बाई (60) प|ी शांतिलाल जैन के साथ हुई। बदमाश हीरे की अंगूठी सहित 5 लाख के जेवर फरार हो गए। घायल देवगढ़ में किसी समारोह में शामिल होने वाले थे कि इससे पहले ही वारदात हो गई।
hin_Deva hin_Deva